C 240/20
LV
Eiropas Savienības Oficiālais Vēstnesis
22.6.2022.
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.10755 – ADVENT / IRCA) Lieta, kas pretendē uz vienkāršotu procedūru (Dokuments attiecas uz EEZ)
(2022/C 240/07)
1.
Komisija 2022. gada 13. jūnijā saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — AI Tiramisù S.r.l.
(“Bidco”, Itālija), kuru kontrolē Advent International Corporation (“Advent”, ASV), — IRCA S.p.A. (“IRCA”, Itālija), kuru kontrolē The Carlyle Group (ASV).
Advent Apvienošanās regulas 3. panta 1. punkta b) apakšpunkta nozīmē vienpersoniski iegūs pilnīgu kontroli pār uzņēmumu IRCA.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— Advent ir starptautiska privātkapitāla ieguldījumu sabiedrība, kas atrodas Bostonā (ASV) un nodarbojas ar pašu kapitāla daļu iegādi un ieguldījumu fondu pārvaldību dažādās nozarēs, tai skaitā veselības aprūpes, rūpniecības, tehnoloģiju, mazumtirdzniecības, patēriņa un brīvā laika pavadīšanas un uzņēmējdarbības un finanšu pakalpojumu nozarēs.
Viens no tās portfelī ietilpstošajiem uzņēmumiem ir Caldic, kas kā funkcionālo sastāvdaļu un speciālo ķīmisko vielu izplatītājs darbojas Eiropā, Ziemeļamerikā un Āzijas un Klusā okeāna reģionā, — IRCA ir Itālijā reģistrēts uzņēmums, kas darbojas pārtikas sastāvdaļu jomā, ražojot un pārdodot šokolādes, ceptuves izstrādājumu (konditorejas izstrādājumu un maizes) un saldējuma pusfabrikātus.
Tas darbojas galvenokārt Itālijā, bet mazākā mērā – visā EEZ un pasaulē. 3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
(1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.